open-index/open-wikipedia-markdown huggingface dataset:
Κεφαλάρι Καστοριάς

*Για συνώνυμους οικισμούς στην Ελλάδα δείτε το λήμμα: [[Κεφαλάρι (αποσαφήνιση)]]*

Το **Κεφαλάρι** είναι ορεινό χωριό της Περιφερειακής Ενότητας Καστοριάς με υψόμετρο 780 μέτρα.

## Γεωγραφία - Ιστορία
Το Κεφαλάρι βρίσκεται στις νοτιοδυτικές πλαγιές του όρους Βίτσι (Βέρνο) και βόρεια της λίμνης της Καστοριάς. Απέχει 7,5 χλμ. βόρεια της Καστοριάς και στα ανατολικά του χωριού περνάει η επαρχιακή οδός Καστοριάς - Φλώρινας. Η παλιά ονομασία είναι *Σέτομα* και μέχρι την απελευθέρωση ο πληθυσμός της ήταν μικτός (μουσουλμάνοι και σλαβόφωνοι χριστιανοί). Ο Σχινάς αναφέρει το 1886 ως *"χωρίον με 150 χριστιανούς και 250 οθωμανούς"*. Το 1918 αναφέρεται με το ίδιο όνομα στο ΦΕΚ 259Α - 29/12/1918 να ορίζεται έδρα της ομώνυμης κοινότητας που τότε ανήκε στο νομό Φλωρίνης. Το 1926 με το ΦΕΚ 413Α - 22/11/1926 μετονομάστηκε σε Κεφαλάρι. Βάσει της Συνθήκης της Λωζάνης και την Ελληνοτουρκική ανταλλαγή πληθυσμών του 1923 στο χωριό εγκαταστάθηκαν πρόσφυγες (25 οικογένειες 104 άτομα) από τη Κύζικο Προποντίδας και τον Πόντο (Κυρισχανέ  Τραπεζούντας). Σύμφωνα με το σχέδιο Καλλικράτης, μαζί με την Καστοριά, την Χλόη και τον Απόσκεπο αποτελούν τη δημοτική κοινότητα Καστοριάς που υπάγεται στη δημοτική ενότητα Καστοριάς του δήμου Καστοριάς και ο πληθυσμός της, σύμφωνα με την απογραφή του 2011, ανέρχεται σε 353 μόνιμους κατοίκους.

## Παραπομπές


Κατηγορία:Δήμος Καστοριάς
Κατηγορία:Χωριά της περιφερειακής ενότητας Καστοριάς
Ύψωμα Χίλια

Το **ύψωμα Χίλια** (τουρκικά: *Seçek*, μτγ: *Σέτσεκ*) είναι ύψωμα το οποίο βρίσκεται στα σύνορα Ελλάδας-Βουλγαρίας, στο νομό Έβρου. Το ύψωμα βρίσκεται σε υψόμετρο 800 μέτρων, στην οροσειρά της Ροδόπης. Κοντά στο ύψωμα υπάρχουν δύο βραχογραφίες οι οποίες χρονολογούνται από το 1100-900 π.Χ. Κάθε χρόνο αρχές Αυγούστου, στο *ύψωμα Χίλια* διοργανώνεται η *Ετήσια Συνάντηση των [[Αλεβισμός|Αλεβιτών]]* της Ελλάδας, με σειρά πολιτιστικών εκδηλώσεων. Εδώ και επτά αιώνες περίπου οι κάτοικοι των γύρω χωριών, διοργανώνουν διάφορες εκδηλώσεις και αγώνες πάλης με λάδι. Απέχει περίπου 20 χλμ. από την Ρούσσα Έβρου, 12 χλμ. από το Γονικό Έβρου και 16 χλμ. από τον Τεκέ Σεγίτ Αλή Σουλτάν.

## Παραπομπές


Κατηγορία:Γεωγραφικοί σχηματισμοί της Ελλάδας
Κατηγορία:Γεωγραφία της Ροδόπης
Τεχνητή Λίμνη Κλήρου

Η **Τεχνητή Λίμνη Κλήρου** είναι τεχνητή λίμνη στην Επαρχία Λευκωσίας στην Κύπρο. Βρίσκεται εντός των διοικητικών ορίων της κοινότητας Κλήρου.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε χωμάτινο φράγμα, η κατασκευή του οποίου ολοκληρώθηκε το 2007. Τον ίδιο μήνα λειτούργησε και η τεχνητή λίμνη (ταμιευτήρας).

Η Τεχνητή Λίμνη Κλήρου έχει χωρητικότητα 2 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Σερράχη. Η Τεχνητή Λίμνη Κλήρου κατασκευάστηκε για να εξυπηρετεί δύο λειτουργίες: α) η παροχή νερού για άρδευση των παραποτάμιων περιοχών και β) ο εμπλουτισμός του υπόγειου υδροφορέα κατάντι του φράγματος.

Η Τεχνητή Λίμνη Κλήρου υπερχείλισε τρεις φορές από την ημέρα κατασκευής της έως σήμερα:

* Δεκέμβριος 2018

* Ιανουάριος 2019
* Δεκέμβριος 2019

Η Τεχνητή Λίμνη Κλήρου εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Κλήρου υπάρχουν τα εξής είδη ψαριών: κυπρίνος, κουνουπιέρης, ηλιόψαρο, κοκκινοφτέρα, ιριδίζουσα πέστροφα, αλβούρνος, χρυσόψαρο, λαβράκι, γατόψαρο και τιλάπια.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές

* 
* 
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Λευκωσίας
Κατηγορία:Τεχνητές λίμνες της Κύπρου
Κατηγορία:Κλήρου
Νικόλ, Έρικα και Τζακλίν Νταμ

Η **Νικόλ, Έρικα και Τζακλίν Νταμ** (αγγλικά: *Nicole, Erica and Jaclyn Dahm*, γεννημένες με αυτή τη σειρά στις 12 Δεκεμβρίου 1977), γνωστές και ως τα **Τρίδυμα Νταμ** (*Dahm triplets*) είναι μονοζυγωματικά τρίδυμα από τη Μινεσότα. Οι τρίδυμες Νταμ έχουν εμφανιστεί στην τηλεόραση, σε διάφιρα σόου και στον κινηματογράφο, ενώ έχουν υπάρξει σε αρκετές περιπτώσεις μοντέλα περιοδικών όπως το *Teen* και το *[[Playboy]]*

Οι Νταμ πήγαν στο ίδιο δημόσιο σχολείο του Τζόρνταν της Μινεσότα, ενώ αργότερα σπούδασαν στο Πανεπιστήμιο της Μινεσότα, με βλέψεις να γίνουν νοσηλεύτριες.  Ωστόσο, τη δεκαετία του 1990 ξεκίνησε η καριέρα τους ως μοντέλα, και το 1998, έγιναν playmates, στο δεκεμβριανό τεύχος του *Playboy*. Το 1999, ξεκινά και η τηλεοπτική τους καριέρα, με τη συμμετοχή τους στο αμερικανικό sitcom *Boy Meets World*. Επίσης, έχουν κάνει και πολλές εμφανίσεις στο talk show, *The Doctors*. 

Αρχές του 2000, ξεκίνησαν το δικό τους site, το  www.dahmgirls.com, το οποίο ήταν active έως και το 2004. Κατόπιν δημιούργησαν το www.jenx3.com, το οποίο ήταν βραχύβιο. Ενώ μετά άνοιξαν κι άλλο, το Triplets Gourmet, ενώ με το ίδιο όνομα έκαναν και λογαριασμό στο YouTube, στο οποίο ασχολιόντουσαν με τη μαγειρική. Τέλος, είναι και οι τρεις παντρεμένες με παιδιά, με την Έρικα δε, να έχει παντρευτεί τον γιο του Dr. Phil, τον Τζέι ΜακΓκρό.

## Παραπομπές


## Εξωτερικοί σύνδεσμοι
*
*
*

Κατηγορία:Πλέιμεϊτ
Κατηγορία:Τρίδυμα
Μονή Αγίου Νικολάου Σλίβενης

thumb|right|220px|H Εκκλησία Αγίου Νικολάου Κορομηλιάς στο άλλοτε μοναστηριακό συγκροτήμα.
Η **Μονή Αγίου Νικολάου Σλίβενης** (Κορομηλιάς) είναι πρώην μοναστήρι της Ιεράς Μητροπόλεως Καστοριάς δυτικά  της Καστοριάς σε απόσταση 12 χλμ. από το κέντρο της πόλης και περίπου ενός χιλιομέτρου βορειοανατολικά από τον οικισμό. Κατά τη διάρκεια του Μακεδονικού Αγώνα η μονή έπαιξε σημαίνοντα ρόλο για την περιοχή των Κορεστίων, όπου διαδραματίσθηκαν πολλές ένοπλες συγκρούσεις. Σώμα κομιτατζήδων του Κόλε και Μήτρε Βλάχο πυρπόλησε τις εγκαταστάσεις του μοναστηρίου στις 21 Φεβρουαρίου 1905 και κατακρεούργησαν τον ηγούμενο Άνθιμο Γιοβανόπουλο και ένα μοναχό. Έκτοτε  το μοναστήρι περιέπεσε σε περίοδο παρακμής που διαρκεί μέχρι τις μέρες μας, καθώς η μονή παραμένει χωρίς μοναχούς ως μετόχι της Μονής Αγίων Αναργύρων Μελισσοτόπου Καστοριάς.

## Παραπομπές-Σημειώσεις


Αγίου Νικολάου
Κατηγορία:Δήμος Καστοριάς
Ταξινόμηση ιών

Η **ταξινόμηση των [[ιοί|ιών]]** είναι η διαδικασία της ονοματοδοσίας τους και της τοποθέτησής τους σε ένα ταξινομικό σύστημα. Παρόμοια με τα συστήματα ταξινόμησης που χρησιμοποιούνται για κυτταρικούς οργανισμούς, η ταξινόμηση των ιών αποτελεί αντικείμενο διαρκούς συζήτησης και προτάσεων. Αυτό οφείλεται κυρίως στην ψευδοζωική φύση των ιών, δηλαδή πρόκειται για μη ζωντανά σωματίδια με κάποια χημικά χαρακτηριστικά παρόμοια με εκείνα της ζωής ή της μη κυτταρικής ζωής. Ως εκ τούτου, δεν ταιριάζουν απόλυτα στο καθιερωμένο σύστημα βιολογικής ταξινόμησης για τους κυτταρικούς οργανισμούς.

Οι ιοί ταξινομούνται κατά κύριο λόγο με βάση τα φαινοτυπικά χαρακτηριστικά τους, όπως μορφολογία, τύπο νουκλεϊκού οξέος, τρόπο αναπαραγωγής, οργανισμούς ξενιστές και  τύπο ασθένειας που προκαλούν. Η επίσημη ταξινομική ταξινόμηση των ιών είναι ευθύνη της Διεθνούς Επιτροπής για την Ταξινόμηση των Ιών (International Committee on Taxonomy of Viruses, ICTV). Χρησιμοποιείται επίσης το σύστημα ταξινόμησης κατά Baltimore για την ταξινόμηση των ιών σε επτά ομάδες με βάση τον τρόπο σύνθεσης του mRNA τους. Οι ειδικές συμβάσεις ονομασίας και οι περαιτέρω οδηγίες ταξινόμησης καθορίζονται από την ICTV.

Έχει προταθεί ένας κατάλογος όλων των γνωστών ιών στον κόσμο και έχουν ολοκληρωθεί σχετικές προκαταρκτικές προσπάθειες.

## Σημειώσεις παραπομπές


## Εξωτερικοί σύνδεσμοι

* Ταξινόμηση ιών - Η μέθοδος κατά Baltimore 
* Η παγκόσμια βάση δεδομένων ιών της Διεθνούς Επιτροπής για την Ταξινόμηση των Ιών 
* Η πύλη ταξινόμησης της βάσης δεδομένων Genbank

Κατηγορία:Ιοί
Μονή Αγίων Αναργύρων Μελισσοτόπου Καστοριάς

Η **Μονή Αγίων Αναργύρων** είναι μοναστήρι της Ιεράς Μητροπόλεως Καστοριάς σε απόσταση 24 χλμ. ΒΑ. της Καστοριάς και περίπου 2 χλμ. Δ.-ΒΔ. από τον Μελισσότοπο. 
  
## Ιστορία
Η Μονή Αγίων Αναργύρων είναι η παλαιότερη του νομού Καστοριάς και βρίσκεται στη θέση παλαιότερης που είχε ιδρυθεί την εποχή του Αλέξιου Α΄ Κομνηνού (1080) και ήταν αφιερωμένη αρχικά στον Άγιο Παντελεήμονα. Το 1457 έγινε ανασύστασή της και αφιερώθηκε στους Άγιους Αναργύρους. Το 1734 καταστράφηκε μετά από επιδρομές Τουρκαλβανών και το 1754 ανακατασκευάστηκε από τον μοναχό Γεράσιμο με καταγωγή από τη Σίφνο. Μαρμάρινη επιγραφή που βρίσκεται στο  προαύλιο του μοναστηριού αναφέρει ότι στα τέλη του 1774 φιλοξενήθηκε ο Κοσμάς Αιτωλός. Το 1858 ανεγέρθηκε νέος ναός των Αγίων, ο οποίος είναι τρίκλιτη βασιλική με ξύλινη στέγη και είναι διακοσμημένος με ανάγλυφες παραστάσεις από πέτρα και μάρμαρο καθώς και ξυλόγλυπτο τέμπλο με εικόνες που χρονολογούνται το 1763. Το μοναστήρι διατηρούσε σημαντική βιβλιοθήκη με μοναδικά χειρόγραφα και βιβλία μέχρι την περίοδο του Εμφυλίου Πολέμου που καταστράφηκε από πυρκαγιά αν και από το 2001 ξαναλειτούργησε και θεωρείται από τις μεγαλύτερες της Δυτικής Μακεδονίας σε θεολογικά βιβλία και σε αρχείο εντύπων. Στη μονή, μετά το 1460, ασκήτεψε ο Όσιος Νεκτάριος προς τιμή του οποίου ανεργέθηκε ναός (σε κεραμιδί απόχρωση) στη νότια πτέρυγα. Η Μονή εορτάζει την 1η Νοεμβρίου.

## Διοικητικά
Ως οικισμός αναφέρεται επίσημα το 1940 να απογράφεται στην τότε κοινότητα Μελισσοτόπου που ανήκε στο νομό Φλωρίνης. Σύμφωνα με το σχέδιο Καλλικράτης, μαζί με τον Μελισσότοπο και τον Σταυροπόταμο αποτελούν την τοπική κοινότητα Μελισσοτόπου που υπάγεται στη δημοτική ενότητα Αγίων Αναργύρων του δήμου Καστοριάς και ο πληθυσμός της, σύμφωνα με την απογραφή του 2011, ανέρχεται σε 9 μοναχούς.

## Παραπομπές


## Εξωτερικοί σύνδεσμοι
* Μελισσότοπος Ιερά Μονή Αγίων Αναργύρων από τον ιστότοπο Ελλάδος Περιήγηση

Αγίων Αναργύρων
Κατηγορία:Δήμος Καστοριάς
Μαρία Χριστίνα της Αυστρίας (1742-1798)

H **Μαρία Χριστίνα της Αυστρίας** (, 13 Μαΐου 1742 - 4 Ιουνίου 1798) από τον Οίκο των Αψβούργων-Λωρραίνης ήταν αρχιδούκισσα της Αυστρίας και με τον γάμο της έγινε δούκισσα του Τέσσεν.

## Βιογραφία
Η *Μαρία Χριστίνα Ιωάννα Ιωσηφίνα Αντωνία* ήταν η δεύτερη κόρη του Φραγκίσκου Α΄ της Αγίας Ρωμαϊκής Αυτοκρατορίας και της Μαρίας Θηρεσίας, κόρης του Καρόλου ΣΤ΄ της Αγίας Ρωμαϊκής Αυτοκρατορίας. Ήταν γνωστή στην οικογένειά της ως "*Μίμι*" και ήταν το αγαπημένο παιδί της μητέρας της.

## Οικογένεια
Παντρεύτηκε το 1766 τον δεύτερο εξάδελφό της, Αλβέρτο Καζίμηρο της Σαξονίας, Δούκα του Τέσσεν. Απέκτησαν μια κόρη:

* Μαρία Χριστίνα Θηρεσία (16 - 17 Μαΐου 1767).

Επειδή έπειτα από τη πρώτη γέννα της δεν μπορούσε να κάνει παιδιά, υιοθέτησε τον ανιψιό της, 3ο από τους 10 γιους του αδελφού της Λεοπόλδου Β΄:
* (υιοθετημένος) Κάρολος Λουδοβίκος (1771 - 1847), Αρχιδούκας της Αυστρίας, στρατηγός της Αυστρίας.

## Πρόγονοι





## Παραπομπές


## Πηγές
* Hanns Schlitter, Briefe der Erzherzogin Marie Statthalterin der Niederlande an Leopold II. nebst einer Einleitung zur Geschichte der französischen Politik Leopolds II. Gerold, Vienna 1896 on-line
* J. C. H. Blom: History of the Low Countries
* Guida Myrl Jackson-Laufer: Women Rulers Throughout the Ages: An Illustrated Guide
* Friedrich Weissensteiner: Die Töchter Maria Theresias. Bastei-Lübbe, Bergisch Gladbach 1996, ISBN 3-404-64145-0, p. 57–103
* Michael Erbe: Belgien, Niederlande, Luxemburg, 1993, ISBN 3-17-010976-6, p. 172–179

Κατηγορία:Οίκος της Λωρραίνης
Κατηγορία:Πριγκίπισσες της Αυστρίας
Żabka (παντοπωλείο)

Η **Żabka Polska** (, ελλ. απόδοση: *Ζάπκα*) είναι αλυσίδα παντοπωλείων στην Πολωνία. Υπάρχουν περισσότερα από 7.000 καταστήματα σε ολόκληρη την Πολωνία. Ορισμένα καταστήματα Żabka βρίσκονται στην Τσεχία. Ο λιανικός κύκλος εργασιών ήταν περίπου 650 εκατομμύρια ευρώ το 2010. 
[εναλλ.=|μικρογραφία|275x275εσ| Ένα από τα δίκτυα παντοπωλείων της Żabka στο [Τομάσουφ Μαζοβιέτσκι. Το «Żabka» είναι υποκοριστικό για τον «βάτραχο» στα πολωνικά. ]]
Το 2007, η Żabka εξαγοράστηκε από την Penta Investments. Το Δεκέμβριο του 2010, η Penta πώλησε τις τσεχικές επιχειρήσεις των θυγατρικών της, Żabka και Koruna, στον βρετανικό γίγαντα λιανικού εμπορίου, Tesco plc. Η συναλλαγή έκλεισε τον Απρίλιο του 2011. Τον Φεβρουάριο του 2011, η Penta υπέγραψε συμφωνία για την πώληση των υπολοίπων πολωνικών επιχειρήσεων Żabka Polska, συμπεριλαμβανομένου του τύπου καταστήματος Freshmarket, στην Mid Europa Partners. Τον Φεβρουάριο του 2017, η Mid Europa Partners έκλεισε συμφωνία για την πώληση της Żabka για μη ανακοινωθείσα αξία (αλλά εκτιμάται από τους αναλυτές μεταξύ 1 και 1,5 δισ. ευρώ) στην CVC Capital Partners, που εδρεύει στο Λουξεμβούργο. Το 2018, υπήρχαν 5.300 καταστήματα, εκ των οποίων τα 500 στη Βαρσοβία.

## Παραπομπές


## Περαιτέρω ανάγνωση
* 
*

## Εξωτερικοί σύνδεσμοι
*   (Πολωνία) 
*   (Τσεχία)

Κατηγορία:Πολωνικά εμπορικά σήματα
Κατηγορία:Παντοπωλεία
Κατηγορία:Εταιρείες λιανικού εμπορίου της Πολωνίας
Μαρία Καρολίνα των Βουρβόνων-Δύο Σικελιών (1822-1869)

Η **Μαρία Καρολίνα** (γαλλ. *Marie Caroline de Bourbon-Deux Siciles*, 26 Απριλίου 1822 - 6 Δεκεμβρίου 1869) του Οίκου των Βουρβόνων-Δύο Σικελιών ήταν πριγκίπισσα των Δύο Σικελιών και του Σαλέρνο και με τον γάμο της έγινε δούκισσα του Ωμάλ.

## Βιογραφία
Η *Μαρία Καρολίνα Αυγούστα* γεννήθηκε στη Βιέννη και ήταν το δεύτερο (μόνο επιβιώσαν) παιδί και η δεύτερη (μόνη επιβιώσασα) κόρη του Λεοπόλδου των Βουρβόνων-Δύο Σικελιών, Πρίγκιπα του Σαλέρνο, και της Κλημεντίνης των Αψβούργων-Λωρραίνης, κόρης του Φραγκίσκου Β΄ της Αγίας Ρωμαϊκής Αυτοκρατορίας.

## Οικογένεια
Παντρεύτηκε το 1844 τον εξάδελφό της Ερρίκο της Ορλεάνης, Δούκα του Ωμάλ, και είχε οκτώ τέκνα:
* Λουδοβίκος (1845 - 1866), Πρίγκιπας του Κοντέ.
* *Ερρίκος* Λεοπόλδος Φίλιππος Μαρία (11 Σεπτεμβρίου - 10 Οκτωβρίου 1847).
* θνησιγενής κόρη (16 Αυγούστου 1850).
* Φραγκίσκος Παύλος (11 Ιανουαρίου - 15 Απριλίου 1852), Δούκας του Γκιζ.
* *Φραγκίσκος Λουδοβίκος* Φίλιππος Μαρία (1854 - 1872), Δούκας του Γκιζ.
* θνησιγενής γιος (Μάιος 1857).
* θνησιγενής γιος (15 Ιουνίου 1861).
* θνησιγενής γιος (Ιούνιος 1864).

## Πρόγονοι





## Πηγές
* Raymond Cazelles: *Le duc d’Aumale. Prince aus dix visages*. Tallandier, Paris 1984, ISBN 2-235-01603-0, pp. 98–115, 279–282.
* Alfred-Auguste de Cuvillier-Fleury: *Marie-Caroline Auguste de Bourbon, duchesse d’Aumale*, 1822–1869. C. Lahure, Paris 1870. online
* Eric Woerth: *Le duc d’Aumale. L'étonnant destin d’un prince collectionneur*. L’Archipel, Paris 2006, ISBN 2-84187-839-2, pp. 65–82.

## Παραπομπές


Κατηγορία:Οίκος των Βουρβόνων-Δύο Σικελιών
Κατηγορία:Πριγκίπισσες της Γαλλίας
Κατηγορία:Πριγκίπισσες των Βουρβόνων-Δύο Σικελιών
Κατηγορία:Γαλλίδες δούκισσες
Μαρία Λεοπολδίνα της Αυστρίας

Με το όνομα αυτό υπάρχουν τα εξής πρόσωπα:
* Μαρία Λεοπολδίνα της Αυστρίας (1632-1649)
* Μαρία Λεοπολδίνα της Αυστρίας (1797-1826)
Ενελικτικός πίνακας

Στη γραμμική άλγεβρα, ένας πίνακας A είναι **ενελικτικός** αν είναι αντίστροφος του εαυτού του, δηλαδή
:A^2 = I, 
όπου I είναι ο μοναδιαίος πίνακας. 

Όλοι οι ενελικτικοί πίνακες είναι τετραγωνικές ρίζες του μοναδιαίου πίνακα. Αυτό είναι απλά μια συνέπεια του γεγονότος ότι κάθε αντιστρέψιμος πίνακας πολλαπλασιαζόμενος επί του αντιστρόφου του ισούται με τον μοναδιαίο.

## Παραδείγματα
* Μερικά συγκεκριμένα παραδείγματα ενελικτικών πινάκων είναι τα εξής:
::
A = \begin{bmatrix}
-1 &  0 \\
 0 & -1
\end{bmatrix}, \quad

B = \begin{bmatrix}
3 & -4 \\
2 & -3
\end{bmatrix}, \quad

C = \begin{bmatrix}
-5 & -8 & 0 \\
 3 &  5 & 0 \\
 1 &  2 & -1
\end{bmatrix}.

* Ο μοναδιαίος πίνακας είναι ενελικτικός καθώς
::
  I \cdot I = I.
 
* Πιο γενικά, ένας πίνακας 2 \times 2 είναι ενελικτικός ανν έχει την εξής μορφή:
::
\begin{bmatrix}
 a & b \\
 c & -a
\end{bmatrix} 
\quad
 με a^2 + bc = 1 \qquad ή 
\begin{bmatrix}
 \pm 1 & 0 \\
 0 & \pm 1
\end{bmatrix}.


## Ιδιότητες

* Η ορίζουσα ενός ενελικτικού πίνακα A είναι \mathrm{det}(A) = \pm 1.

* Ένας πινακας A είναι ενελικτικός ανν ο P = \tfrac{I \pm A}{2} είναι ταυτοδύναμος.

* Οι δυνάμεις ενός ενελικτικού πίνακα A δίνονται από 
::
  A^n = \begin{cases}
    A & \text{αν }n = 1, \\
    I & \text{διαφορετικά}.
  \end{cases}


## Παραπομπές


 

Κατηγορία:Πίνακες (μαθηματικά)
Κλημεντίνη της Αυστρίας

Η **Κλημεντίνη** (γερμ. *Clementina von Habsburg-Lotharingen*, 1 Μαρτίου 1798 - 3 Σεπτεμβρίου 1881) του Οίκου των Αψβούργων-Λωρραίνης ήταν αρχιδούκισσα της Αυστρίας και με τον γάμο της έγινε πριγκίπισσα του Σαλέρνο.

## Βιογραφία
Η *Μαρία Κλημεντίνη Φραγκίσκη Ιωσηφίνα* ήταν το έκτο παιδί και η πέμπτη κόρη του Φραγκίσκου Β΄ της Αγίας Ρωμαϊκής Αυτοκρατορίας και της Μαρίας Θηρεσίας των Βουρβόνων-Ισπανίας, κόρης του Φερδινάνδου Α΄ των Δύο Σικελιών.

## Οικογένεια
Παντρεύτηκε το 1816 το Λεοπόλδο των Βουρβόνων-Δύο Σικελιών, Πρίγκιπα του Σαλέρνο, και είχε τέσσερα τέκνα:
* θνησιγενής κόρη (16 Σεπτεμβρίου 1819).
*Μαρία Καρολίνα (1822 - 1869), παντρεύτηκε τον Ερρίκο της Ορλεάνης, Δούκα του Ωμάλ.
**Λουδοβίκος* Κάρολος (19 Ιουλίου - 7 Αυγούστου 1824).
* θνησιγενής κόρη (5 Φεβρουαρίου 1829).

## Πρόγονοι





## Πηγές
* van des Pas, Leo. "Archduchess Marie Clementine of Austria". Genealogics.org. Retrieved 2010-02-17. Hof- und Staats-Handbuch des Kaiserthumes Österreich (1868), p 110, Sternkreuz-Orden
* Wurzbach, Constantin, von, ed. (1861). "Habsburg, Maria Theresia (deutsche Kaiserin)" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 60 – via Wikisource.

## Παραπομπές


Κατηγορία:Οίκος της Λωρραίνης
Κατηγορία:Πριγκίπισσες της Αυστρίας
Μαρία Λεοπολδίνα της Αυστρίας (1797-1826)

Η **Μαρία Λεοπολδίνη** (γερμ. *Maria Leopoldina von Habsburg-Lotharingen*, 22 Ιανουαρίου 1797 - 11 Δεκεμβρίου 1826) από τον Οίκο των Αψβούργων-Λωρραίνης ήταν κόρη του Αγίου Ρωμαίου Αυτοκράτορα και με τον γάμο της έγινε βασίλισσα της Πορτογαλίας και αυτοκράτειρα της Βραζιλίας.

## Βιογραφία
Η *Καρολίνα Ιωσηφίνα Λεοπολδίνη Φραγκίσκη Φερδινάνδη* ήταν η δεύτερη κόρη του Φραγκίσκου Β΄ της Αγίας Ρωμαϊκής Αυτοκρατορίας και της Μαρίας Θηρεσίας των Βουρβόνων, κόρης του Φερδινάνδου Α΄ των Δύο Σικελιών. Σύμφωνα με τον Carlos H. Oberacker, χρησιμοποιούσε το όνομα *Μαρία* λόγω της αφοσίωσής της στην Παρθένο Μαρία και επειδή το χρησιμοποιούσαν και οι κουνιάδες της.

## Οικογένεια
Παντρεύτηκε το 1817 τον Πέτρο Α΄ της Βραζιλίας (''Πέτρο Δ΄ της Πορτογαλίας'') και είχε τέκνα:
* Μαρία Β΄ (1819 - 1853), Βασίλισσα της Πορτογαλίας. Παντρεύτηκε πρώτα τον Αύγουστο του Λόιχτενμπεργκ και μετά τον Φερδινάνδο της Σαξονίας-Κοβούργου & Γκότα.
*Μιχαήλ (1820), θνησιγενής.
**Ιωάννης Κάρολος* Πέτρος Λεοπόλδος Μπορρομέο (1821 - 1822).
* Ιανουαρία (1822 - 1901), παντρεύτηκε τον Λουδοβίκο, Κόμη της Άκουιλα.
*Παύλα (1823 - 1833).
* Φραγκίσκη (1824 - 1898), παντρεύτηκε τον Φραγκίσκο, Κόμη του Ζουανβίλ.
* Πέτρος Β΄ (1825 - 1891), Αυτοκράτορας της Βραζιλίας.

## Πρόγονοι





## Πηγές
* Oberacker, Carlos H. (1988). *Leopoldine: Habsburgs Kaiserin von Brasilien* (in German). Vienna/Munich: Amalthea. ISBN 3-85002-265-X.
* Barman, Roderick J. (1999). *Citizen Emperor: Pedro II and the Making of Brazil, 1825–1891*. Stanford, California: Stanford University Press.
* Morato, Francisco de Aragão (1835). *Memória sobre a soccessão da coroa de Portugal, no caso de não haver descendentes de Sua Magestade Fidelíssima a rainha D. Maria II (in Portuguese)*. Lisbon: Typographia de Firmin Didot.
* Calmon, Pedro (1975). *História de D. Pedro II* (in Portuguese) 1–5. Rio de Janeiro: José Olímpio.

## Παραπομπές


Κατηγορία:Οίκος της Λωρραίνης
Κατηγορία:Βασιλικές πριγκίπισσες
Κατηγορία:Βασίλισσες της Πορτογαλίας
Κατηγορία:Δούκισσες της Πορτογαλίας
Θεοδώρα Ασανίνα Παλαιολογίνα

Η **Θεοδώρα Ασανίνα Παλαιολογίνα** ήταν βυζαντινή πριγκίπισσα τελευταία Δέσποινα του Δεσποτάτου του Μορέως.

Η Θεοδώρα ήταν κόρη του Παύλου Ασάνη και μίας Παλαιολογίνας, αδέλφια της ο Ματθαίος και η Σιμωνίς Ασανίνα. Παντρεύτηκε τον, τότε, άρχοντα της Συληβρίας Δημήτριο Παλαιολόγο ο οποίος ήταν ο δεύτερος γάμος του, χήρος από τον πρώτο, και το  1442 απέκτησαν μια κόρη την Ελένη. Αναφέρεται ότι ήταν πολύ όμορφη και ζωηρή. Το 1449 όταν ο Δημήτριος έγινε δεσπότης του Μυστρά έγινε και αυτή, η τελευταία, δέσποινα του Μυστρά. Το 1460 με την πτώση του Δεσποτάτου στους Οθωμανούς βρέθηκε με την οικογένειά της στην Κωνσταντινούπολη  και πήρε μαζί της το χειρόγραφο του Γεώργιου Πλήθωνα Γεμιστού *Νόμων Συγγραφή* και το παρέδωσε στον Πατριάρχη Γεώργιο Γεννάδιο που το έκαψε δημόσια. Πέθανε το 1470-ή 1471 λίγο μετά την κόρη και τον σύζυγο της. 

## Παραπομπές


Κατηγορία:Βυζαντινοί του 15ου αιώνα
Θεοδωρα
Κατηγορία:Πρόσωπα του Δεσποτάτου του Μορέως
Θεοδωρα
Πλεμενιανά Χανίων

Τα **Πλεμενιανά** είναι χωριό και έδρα ομώνυμης κοινότητος του δήμου Καντάνου-Σελίνου στην περιφερειακή ενότητα Χανίων της Κρήτης. Ανήκε στην Επαρχία Σελίνου. Απέχει 60 χιλιόμετρα από τα Χανιά. Είναι κτισμένο σε υψόμετρο 360 μ.

## Ιστορικά στοιχεία
Το χωριό δεν αναφέρεται στις ενετικές απογραφές. Η παλαιότερη γραπτή μνεία του γίνεται στην απογραφή η οποία πραγματοποιήθηκε από τους Αιγυπτίους το 1834, ως τμήμα της Κανδάνου. Το χωριό αναφέρεται στο έργο *Κρητικά* του Μιχαήλ Χουρμούζη ως ένα από τα 13 χωριά που αποτελούσαν την Κάνδανο. Το 1881 τα Πλεμενιάνα ανήκαν στον δήμο Καμπανού και σύμφωνα με την απογραφή είχαν 58 χριστιανούς και 94 μουσουλμάνους κατοίκους. Στην απογραφή του 1900 είχαν 83 κατοίκους και υπαγόταν στον ίδιο δήμο. Στην απογραφή του 1920 αναφέρονται ως έδρα αγροτικού δήμου. Το 1925 ορίστηκαν έδρα ομώνυμης κοινότητας, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Καντάνου.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στο χωριό βρίσκεται ο μονόχωρος καμαρόσκεπος ναός του Αγίου Γεωργίου. Στο εσωτερικό του σώζονται τοιχογραφίες, κάποιες σε καλή κατάσταση, καθώς και η κτητορική επιγραφή, η οποία αναφέρει ως έτος κτίσεως του ναού το 1409-1410. Η μορφή της αφιερώτριας σώζεται δίπλα στην απεικόνιση του αγίου Γεωργίου στο νότιο τοίχο. Η οροφή του ναού είναι ελαφρώς οξυκόρυφη και υποστηρίζεται από οξυκόρυφο σφενδόνιο.

Έξω από το χωριό βρίσκεται ο ναός του Σωτήρα Χριστού. Ο ναός είναι κτισμένος στη θέση παλαιοχριστιανικού ναού του 5ου-6ου αιώνα μ.Χ. και έχει ενσωματωμένα στην τοιχοδομία του αρχιτεκτονικά μέλη παλαιότερων κτιρίων. Ο σημερινός ναός χρονολογείται στη μεσοβυζαντινή περίοδο (11ος με 14ος αιώνας), ενώ επεκτάθηκε προς τα δυτικά πριν το 1900. Στο εσωτερικό του σώζονται τοιχογραφίες, οι οποίες έχουν συντηρηθεί και πλέον σώζονται σε καλή κατάσταση. Οι τοιχογραφίες έχουν ζωγραφιστεί από δύο διαφορετικούς αγιογράφους, με τον πρώτο να αγιογράφησε τον ανατολικό τοίχο στα τέλη του 13ου αιώνα και τον δεύτερο τον υπόλοιπο ναό τον 14ο αιώνα.

## Διοικητικά στοιχεία
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοιδρυθείσας κοινότητας. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τους οικισμούς: Γρηγοριανά, Δεσποτικό, Δρύς, Κοπετοί, Μοτζιανά, Σέλλια και Ψαριανά αποτελούν την κοινότητα Πλεμενιανών που υπάγεται στη δημοτική ενότητα Καντάνου του δήμου Κανδάνου-Σελίνου ενώ σύμφωνα την απογραφή του 2011 έχει πληθυσμό 104 κατοίκους.

Δείτε ***[[Κοινότητα Πλεμενιανών]]***

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Καντάνου - Σελίνου
Αποθεματικό (λογιστική)

Στην λογιστική, **αποθεματικά** είναι τα κέρδη που δεν διανέμονται στους μετόχους της επιχείρησης, αλλά παρακρατούνται σ’ αυτή (παρακρατηθέντα / αδιανέμητα κέρδη). Συγκεκριμένα, η εταιρεία μεταφέρει τα αποθεματικά κέρδη σε ειδικό λογαριασμό, για να τα χρησιμοποιήσει ως αντιστάθμισμα σε περίπτωση μελλοντικών ζημιών.

## Παραπομπές

Κατηγορία:Λογιστική
Αρμενικές βουλευτικές εκλογές 2018

Οι **πρόωρες** **βουλευτικές εκλογές** που διεξήχθησαν στην Αρμενία την 9 Δεκεμβρίου 2018 ήταν οι πρώτες εκλογές μετά τις ταραχές του 2018. Έγιναν πρόωρα επειδή τα κόμματα της Εθνοσυνέλευσης δεν εξέλεξαν νέο Πρωθυπουργό εμπρόθεσμα, δηλαδή εντός δύο εβδομάδων από την παραίτηση του πρώην πρωθυπουργού Νικόλ Πασινιάν την 16η Οκτωβρίου.     

Το αποτέλεσμα ήταν συντριπτική νίκη για την Συμμαχία Το Βήμα Μου του Πασινιάν, που συγκέντρωσε το 70% των ψήφων και κέρδισε τις 88 από τις 132 έδρες της Εθνοσυνέλευσης. 

## Εκλογικό σύστημα
Τα 101 μέλη της Εθνοσυνέλευσης εκλέγονται με σύστημα αναλογικής εκπροσώπησης . Οι έδρες κατανέμονται με τη μέθοδο d'Hondt και το όριο εισόδου στη Βουλή είναι 5% για τα κόμματα και 7% για τις πολυκομματικές συμμαχίες.  Ωστόσο, τουλάχιστον τρεις πολιτικές δυνάμεις πρέπει να μπουν στο κοινοβούλιο, ανεξάρτητα από τα εκλογικά αποτελέσματα του τρίτου κόμματος ή συμμαχίας. 

Το ψηφοδέλτιο έχει δύο τμήματα. το ένα είναι μία κλειστή λίστα υποψηφίων του κόμματος για τις έδρες εθνικού επιπέδου και το άλλο είναι μία ανοιχτή λίστα υποψηφίων για την εκλογική περιφέρεια (υπάρχουν 13 στην Αρμενία) όπου ψηφίζει ο ψηφοφόρος. Δηλαδή, οι ψηφοφόροι ψηφίζουν κόμμα σε εθνικό επίπεδο (ολόκληρη τη λίστα χωρίς σταυρό προτίμησης) και υποψήφιο σε περιφερειακό επίπεδο (με σταυρό προτίμησης).  Οι έδρες κατανέμονται στα κόμματα αναλογικά με το ποσοστό ψήφων που συγκέντρωσαν.  Τέσσερις έδρες προορίζονται για τις εθνικές μειονότητες ( Ασσύριοι, Κούρδοι, Ρώσοι και Γιαζίδντι), και τα κόμματα έχουν διαφορετικές λίστες για τις τέσσερις ομάδες.  Μια ποσόστωση κατά φύλο απαιτεί τουλάχιστον το 25% μίας λίστας να είναι άνδρες ή γυναίκες, και οι εθνικές λίστες δεν επιτρέπεται να αναγράφουν πάνω από τρία διαδοχικά μέλη του ίδιου φύλου. 

Εάν ένα κόμμα συγκεντρώσει την πλειοψηφία των ψήφων αλλά λιγότερες από το 54% των εδρών, τότε θα επιβραβευθεί με πρόσθετες έδρες ώστε να φτάσει το 54%. Εάν ένα κόμμα κερδίσει πάνω από τα 2/3 των εδρών, τότε θα κρατήσει αριθμό εδρών ίσο με τα 2/3 του συνόλου και οι υπόλοιπες έδρες θα μοιραστούν στα υπόλοιπα κόμματα. Εάν δεν σχηματιστεί κυβέρνηση εντός έξι ημερών από την ανακοίνωση των προκαταρκτικών αποτελεσμάτων, τότε εντός 28 ημερών πρέπει να διεξαχθεί δεύτερος εκλογικός γύρος μεταξύ των δύο κορυφαίων κομμάτων. Το κόμμα που θα κερδίσει στο δεύτερο γύρο θα πάρει και τις πρόσθετες έδρες που απαιτούνται για να φτάσει την πλειοψηφία του 54%, διατηρώντας όλες τις θέσεις που κέρδισε στον πρώτο γύρο.  

## Αποτελέσματα
μικρογραφία| Ποσοστό ψήφων που συγκέντρωσε η Συμμαχία Το Βήμα Μου του Πασινιάν ανά εκλογική περιφέρεια
μικρογραφία| Ποσοστό ψήφων που κέρδισε η Ευημερούσα Αρμενία ανά εκλογική περιφέρεια
Η προσέλευση ήταν 48,63%, 12% χαμηλότερη από τις εκλογές του 2017.  

Τις τέσσερις έδρες που προορίζονται για τις εθνικές μειονότητες (Ασσύριοι, Κούρδοι, Ρώσοι και Γιαζίντι) τις κέρδισε η Συμμαχία Το Βήμα Μου.  


## Παραπομπές

2018
Αρμενια
Γρατιανούπολις

μικρογραφία|Ερείπια κάστρου Γρατιανουπόλις
Πρόκειται για βυζαντινή καστροπολιτεία η οποία βρίσκοταν στο σημερινό χωριό Γρατινή του νομού Ροδόπης ,11 χλμ. ΒΑ της Κομοτηνής .

Η Γρατιανούπολις σύμφωνα με της πηγές πρέπει να διαδραμάτισε σημαντικό ρόλο στην περιοχή της Ροδόπης κατά τον 13ο και 14ο αιώνα,κυρίως μετά από την καταστροφή και εγκατάλειψη της κοντινής Μοσυνουπόλεως.Η πόλη φαίνεται να εμφανίζεται στης πηγές πρώτη φορά κατά τον 5ο αιώνα μ.Χ,αλλά η περίοδος που είναι έντονη η παρουσια της στης πηγές βρίσκεται τον 14ο αιώνα μ.Χ,την περίοδο της δυναστικής διαμάχης για τον βυζαντινό θρόνο. Η πόλη σε αυτήν την περίοδο πότε περνούσε στα χεριά των Καντακουζηνών και πότε στα χέρια των Παλαιολόγων.Σύμφωνα με τον βυζαντινό λόγιο Νικηφόρο Γρηγορά την διοίκηση της πόλεως είχε αναλάβει ο Ματθαίος Καντακουζηνός ,από 1344 έως το 1355,οπού παρέδωσε την διοίκηση στον Ιωάννη Ε΄,λίγο πριν την σύλληψη του από τον Σέρβο Βοτσίνα.

Σήμερα σώζονται από την Γρατιανούπολις κομμάτια του οχυρωματικού περίβολου και ένα μονόχωρο κοιμητηριακό παρεκκλήσι,πιθανός του 13ου αιώνα μ.Χ.

Κατηγορία:Αρχαιολογικοί τόποι στη Ροδόπη
Κατηγορία:Ρωμαϊκές πόλεις
Κατηγορία:Πόλεις της αρχαίας Θράκης
Κατηγορία:Οικισμοί της Βυζαντινής Αυτοκρατορίας
Φόρος Τιμής στην Καταλωνία

Το βιβλίο ***Φόρος Τιμής στην Καταλωνία*** (ή ***Πεθαίνοντας στην Καταλωνία***) είναι ένα βιβλίο-μαρτυρία του Άγγλου συγγραφέα Τζορτζ Όργουελ για τα γεγονότα κατά την διάρκεια της Ισπανικής Επανάστασης και Εμφυλίου στην Ισπανία κατά την δεκαετία του 1930.

Το βιβλίο εκδόθηκε το 1938. Ο συγγραφέας ταξίδεψε στην Ισπανία το 1936 κατά την διάρκεια της κορύφωσης του εμφυλίου πολέμου, με σκοπό να γράψει άρθρα για τις αγγλικές εφημερίδες. Τελικά έζησε από πρώτο χέρι τα γεγονότα και το κλίμα μίας από τις σημαντικότερες στιγμές της σύγχρονης ευρωπαϊκής ιστορίας, όντας ενταγμένος στην πολιτοφυλακή. Στο βιβλίο αυτό ο Τζορτζ Όργουελ καταγράφει με ζωντάνια και αλήθεια την ορμή της εξέγερσης, τον πόλεμο των χαρακωμάτων, την οργάνωση των αντιμαχόμενων πλευρών και τις πολιτικές κινήσεις που έπαιξαν βασικό ρόλο στην έκβαση του εμφυλίου πολέμου. Ουσιώδες χαρακτηριστικό της συνολικής αφήγησης είναι το βίωμα της δραματικής προσπάθειας του ανθρώπου για μια νέα ζωή και την αξία αυτής, ανεξάρτητα των συγκεκριμένων ιστορικών γεγονότων.

Το βιβλίο επηρέασε μεταξύ άλλων και τον Νόαμ Τσόμσκι.

## Παραπομπές


## Πηγές
* 

Κατηγορία:Τζωρτζ Όργουελ
Κατηγορία:Ιστορία της Καταλωνίας
Κατηγορία:Μη μυθοπλαστικά βιβλία
Τέρι Τζόουνς

Ο **Τέρενς Γκράχαμ Πέρι Τζόουνς** (Terence Graham Parry Jones) (1 Φεβρουαρίου 1942 - 21 Ιανουαρίου 2020) ήταν Ουαλός ηθοποιός, συγγραφέας, κωμικός, σεναριογράφος, σκηνοθέτης και ιστορικός. Ήταν μέλος της ομάδας Monty Python.

Μετά την αποφοίτησή του από το Πανεπιστήμιο της Οξφόρδης ο Τζόουνς και ο συνεργάτης του Μάικλ Πέιλιν (Michael Palin) έγραψαν και παρουσίασαν διάφορα προγράμματα βρετανικών κωμωδιών, όπως το Do Not Adjust Your Set και το The Frost Report, Monty Python's Flying Circus με τους αποφοίτους του Καίμπριτζ Eric Idle,John Cleese και Graham Chapman και τον Αμερικανό εμψυχωτή/σκηνοθέτη Terry Gilliam. Έκανε το σκηνοθετικό του ντεμπούτο με την πρώτη ταινία της ομάδας, το Ιππότες της Ελεεινής Τραπέζης, με τον οποίο συνεργάστηκε με τον Γκίλιαμ, καθώς και τις επόμενες ταινίες, Ένας Προφήτης... Μα τι Προφήτης! και The Sign of Life.

Ο Τζόουνς συνδημιούργησε και συνέγραψε με τον Πέιλιν τη σειρά Ripping Yarns. Έγραψε επίσης ένα πρώιμο σκιαγράφημα της ταινίας Jim Henson Labyrinth. Ο Τζόουνς ήταν σημαντικός ιστορικός της μεσαιωνικής ιστορίας, έχοντας γράψει πολλά βιβλία και τηλεοπτικά ντοκιμαντέρ για την περίοδο, καθώς και βιβλία για παιδιά.

Το 2016, ο Jones έλαβε το βραβείο Lifetime Achievement στα βραβεία BAFTA Cymru για την εξαιρετική  συμβολή του στην τηλεόραση και τον κινηματογράφο. Ζώντας αρκετά χρόνια με εκφυλιστική αφασία, σταδιακά έχασε την ικανότητα της ομιλίας και πέθανε στις 21 Ιανουαρίου 2020. 

## Παραπομπές σημειώσεις

## Εξωτερικοί σύνδεσμοι
*
*
*
*Terry Jones at the BBC Guide to Comedy
*Terry Jones at the Comedy Zone

Κατηγορία:Ουαλοί σκηνοθέτες κινηματογράφου
Κατηγορία:Ουαλοί ηθοποιοί κινηματογράφου
Κατηγορία:Ουαλοί ιστορικοί
Αθανάσιος Ράντος

Ο **Αθανάσιος Ράντος** είναι Έλληνας Δικαστικός, πρώην Πρόεδρος του Συμβουλίου της Επικρατείας και Γενικός Εισαγγελέας του Ευρωπαϊκου Δικαστηρίου.

## Βιογραφικά Στοιχεία
Γεννήθηκε στην Αθήνα το έτος 1953. 

Μαθητής του Μαρασλείου Δημοτικού Σχολείου (1959-1965) και του 10ου Γυμνασίου Αρρένων Αθηνών (1965-1971). Με οικογενειακή παράδοση δικαστών (πατέρας της μητέρας του ο Κωνσταντίνος Καυκάς, ο οποίος διατέλεσε Πρόεδρος του Αρείου Πάγου  -1959-1963- και πατέρας του ο Ελευθέριος Ράντος, ο οποίος διατέλεσε Αντιπρόεδρος του Ελεγκτικού Συνεδρίου).  

Σπούδασε στο Τμήμα Νομικής του Πανεπιστημίου Αθηνών (1971-1976) από όπου αποφοίτησε το 1976, με βαθμό "Άριστα".  Υπηρέτησε την στρατιωτική του θητεία στην Πολεμική Αεροπορία ως Έφεδρος Ανθυποσμηναγός (1976 - 1978). Έλαβε Μεταπτυχιακό της Νομικής, στο Ευρωπαϊκό Δίκαιο από το Πανεπιστήμιο Βρυξελλών, το 1990. 

Διατέλεσε δικηγόρος Αθηνών από το 1977 ως το 1979. Διορίστηκε Εισηγητής του Συμβουλίου της Επικρατείας, το 1979. Το 1984, προήχθη στον βαθμό του Παρέδρου του ΣτΕ, ενώ το 1996 τοποθετήθηκε Σύμβουλος του Ανωτάτου Δικαστηρίου. Από το 2009, είναι Αντιπρόεδρος του Συμβουλίου της Επικρατείας.
Έχει διδάξει για πάνω από είκοσι χρόνια στην Εθνική Σχολή Δικαστικών Λειτουργών (Ευρωπαϊκό Δίκαιο, Διοικητικό Δίκαιο) καθώς και στην Εθνική Σχολή Δημόσιας Διοίκησης. Έχει διατελέσει Πρόεδρος πολλών νομοπαρασκευαστικών επιτροπών και Μέλος της Κεντρικής Νομοπαρασκευαστικής Επιτροπής. Ήταν μέλος στην Συντακτική Επιτροπή της Επετηρίδας Δικαίου Προσφύγων και Αλλοδαπών της Ύπατης Αρμοστεία του ΟΗΕ για τους Πρόσφυγες στην Ελλάδα. Έχει λάβει μέρος σε μεγάλο αριθμό Νομικών Συνεδρίων, Ημερίδων και Επιστημονικών Εκδηλώσεων.

Από τον Μάιο του 2018 έως και τον Οκτώβριο του ίδιου έτους, διετέλεσε Προεδρεύων του Συμβουλίου της Επικρατείας, μετά την παραίτηση του Νικόλαου Σακελλαρίου. Στις 22 Ιανουαρίου 2020, ανέλαβε και πάλι Προεδρεύων του Συμβουλίου της Επικρατείας, μετά την εκλογή της Αικατερίνης Σακελλαροπούλου, στο αξίωμα της Προέδρου της Ελληνικής Δημοκρατίας.  Ανέλαβε ως Πρόεδρος του Συμβουλίου της Επικρατείας (Μάρτιος - Ιούνιος 2020). Με πρόταση της Ελλάδας επιλέχθηκε ως Γενικός Εισαγγελέας του Ευρωπαϊκού Δικαστηρίου (10.09.2020) . 

Είναι παντρεμένος (από το 1979) με την νομικό Αικατερίνη Σαμώνη - Ράντου και έχει δύο τέκνα: Τον Ελευθέριο Ράντο (1985) και την Μαρία - Ιωάννα Ράντου (1987), που είναι δικηγόροι Αθηνών. 

Ομιλεί Γαλλικά και Αγγλικά.

## Παραπομπές


Κατηγορία:Έλληνες δικαστικοί
Κατηγορία:Έλληνες δικηγόροι του 21ου αιώνα
Κατηγορία:Πρόεδροι του Συμβουλίου της Επικρατείας
Μαρία Καρολίνα της Αυστρίας, πριγκίπισσα της Σαξονίας

Η **Μαρία Καρολίνα** (γερμ. *Maria Carolina von Habsburg-Lorraine*, 8 Απριλίου 1801 - 22 Μαΐου 1832) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας και Βασιλιά της Ουγγαρίας, Βοημίας, Γερμανίας και με τον γάμο της έγινε Πριγκίπισσα Διαδόχου της Σαξονίας.

## Βιογραφία
Η *Μαρία Καρολίνα Φερδινάνδη Θηρεσία Ιωσηφίνα Δήμητρα* ήταν η τέταρτη κόρη του Φραγκίσκου Β΄ της Αυστρίας και Βασιλιά της Ουγγαρίας, Βοημίας & Γερμανίας, και της Μαρίας Θηρεσίας των Βουρβόνων-Ισπανίας, κόρης του Φερδινάνδου Α΄ των Δύο Σικελιών.

Απεβίωσε το 1832 σε ηλικία 31 ετών. Ο σύζυγός της νυμφεύτηκε ξανά το 1833 και το 1836 έγινε βασιλιάς της Σαξονίας.

## Οικογένεια
Παντρεύτηκε το 1819 τον Φρειδερίκο Αύγουστο της Σαξονίας. Η Μαρία Καρολίνα ήταν επιληπτική και δεν απέκτησε τέκνα.

## Πρόγονοι





## Πηγές
* Wurzbach, Constantin, von, ed. (1861). "Habsburg, Maria Theresia (deutsche Kaiserin)" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 60 – via Wikisource.

## Παραπομπές


Κατηγορία:Βασίλισσες της Σαξονίας
Κατηγορία:Οίκος της Λωρραίνης
Κατηγορία:Πριγκίπισσες της Αυστρίας
Κατηγορία:Διάδοχοι της Σαξονίας
Μαρία Άννα της Αυστρίας (1804-1858)

Η **Μαρία Άννα** (γερμ. *Marie Anne von Habsburg-Lorraine*, 8 Ιουνίου 1804 - 28 Δεκεμβρίου 1858) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας.

## Βιογραφία
Η *Μαρία Άννα Φραγκίσκη Θηρεσία Ιωσηφίνα Μεδάρδη* ήταν η πέμπτη κόρη του Φραγκίσκου Β΄ της Αυστρίας, Βοημίας & Γερμανίας, και της Μαρίας Θηρεσίας των Βουρβόνων-Ισπανίας, κόρης του Φερδινάνδου Α΄ των Δύο Σικελιών.

Γεννήθηκε στο Ανάκτορο Χόφμπουργκ στη Βιέννη. Το 1807 η μητέρα της απεβίωσε στην επόμενη γέννα της μαζί με το νεογέννητο. Λέγεται ότι η Μαρία Άννα είχε διανοητική υστέρηση, όπως και ο πρωτότοκος αδελφός της Φερδινάνδος Α΄ και ότι υπέφερε από σοβαρή παραμόρφωση προσώπου.

Αφού έζησε στο Ανάκτορο Σένμπρουν, μετακόμισε το 1835 στο Ανάκτορο Χέτσεντορφ, όπου έζησε την υπόλοιπη ζωή της, ώσπου απεβίωσε 54 ετών. 

Τάφηκε στην Εκκλησία των Καπουτσίνων στη Βιέννη, ειδικότερα στην Αυτοκρατορική Κρύπτη. Αυτός ήταν ο τόπος ταφής των αδελφών της Μαρίας Λουίζας, Φερδινάνδου Α΄, Μαρίας Καρολίνας, Καρολίνας Λουδοβίκας, Ιωάννη Νεπόμουκ, Αμαλίας Θηρεσίας και Φραγκίσκου Καρόλου, των γονιών της και της προγιαγιάς της, Μαρίας Θηρεσίας.

## Πρόγονοι





## Πηγές
* Wurzbach, Constantin, von, ed. (1861). "Habsburg, Maria Theresia (deutsche Kaiserin)" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 60 – via Wikisource.

## Παραπομπές


Κατηγορία:Οίκος της Λωρραίνης
Κατηγορία:Πριγκίπισσες της Αυστρίας
Σοφία της Βαυαρίας

Με το όνομα αυτό υπάρχουν τα εξής πρόσωπα:

* Σοφία της Βαυαρίας (1105-1145)
* Σοφία της Βαυαρίας, βασίλισσα της Βοημίας
* Σοφία της Βαυαρίας, αρχιδούκισσα της Αυστρίας
* Σοφία της Βαυαρίας, πριγκίπισσα του Λίχτενσταϊν
Μαρίζα Ρίζου

Η **Μαρίζα Ρίζου** (Άρτα, 13 Οκτωβρίου 1986) είναι Ελληνίδα τραγουδίστρια και τραγουδοποιός.

## Βιογραφία
Γεννήθηκε το 1986 στην Άρτα και μεγάλωσε από δύο χρόνων στην Αθήνα και συγκεκριμένα στο Νέο Ηράκλειο. Σπούδασε στο τμήμα Επικοινωνίας και Μέσων Μαζικής Ενημέρωσης τού Καποδιστριακού Πανεπιστημίου Αθηνών.

Από μικρή είχε πάθος με τη μουσική. Ξεκινώντας από τη χορωδία τού σχολείου της, τόνωσε την αυτοπεποίθησή της. Έγινε ευρέως γνωστή το 2012 από τη διασκευή στο τραγούδι τού Φοίβου Δεληβοριά, «Μπόσα νόβα του Ησαΐα». Σταδιακά, κατάφερε να εκφράσει ένα νέο στυλ μουσικής και να εδραιωθεί στον χώρο.

## Προσωπική ζωή
Αν και διακριτική ως προς την προσωπική της ζωή, γνωστές έχουν γίνει δύο σχέσεις της με ηθοποιούς. Τον Κωνσταντίνο Ασπιώτη και τον Οδυσσέα Παπασπηλιόπουλο.

## Δισκογραφία

### Albums

* *Γλυκό Πρωί* (2013)
* *Μεγάλη Γιορτή* (2016)
* *Πόσο Βλάκας* (2019)
* *Το χωριό* (2022)

#### Singles & EPs

* *Πετάω* (2014 - μαζί με Πάνο Μουζουράκη και Γιάννη Χριστοδουλόπουλο)
* *Είναι μικρή η ζωή* (2015)
* *Μαντάμ Σουσού* (2017)
* *Πάμε μια βόλτα* (2017)
* *Ας Γελάμε Συχνά* (2018)
* *Ανάμεσα στα άστρα* (2018)
* *Κάποιος να με σύρει* (2019) 
* *Το Καλοκαίρι* (2020)
* *Μαζί σου στο Φως* (2021)
* *Είναι που δεν μπορώ* (2021)

## Παραπομπές


Κατηγορία:Ελληνίδες τραγουδίστριες
Κατηγορία:Έλληνες συνθέτες
Κατηγορία:Έλληνες στιχουργοί
Χυλός

[μικρογραφία|Μαγειρεμένος χυλός σε [μπολ]]
thumb
Ο **χυλός** είναι φαγητό, το οποίο τρώγεται συνήθως ως πρωινό. Παρασκευάζεται συνήθως με το βράσιμο επίπεδων, λιωμένων ή ψιλοκομμένων αμυλούχων φυτών όπως το σιτάρι, σε νερό ή γάλα. Συχνά μαγειρεύεται ή σερβίρεται με διάφορα πρόσθετα όπως: ζάχαρη, μέλι, (αποξηραμένα), φρούτα ή σιρόπι για να γίνει γλυκό δημητριακό. Αναμειγνύεται επίσης με μπαχαρικά και λαχανικά, αποκτώντας αλμυρή γεύση. Συνήθως σερβίρεται ζεστός σε ένα μπολ, ανάλογα με την υφή του. Το *[[πληγούρι]]* είναι μια λεπτότερη έκδοση του κουάκερ.

Τα σιτηρά είναι σημαντικό τμήμα ενός χυλού. Μερικά σιτηρά που χρησιμοποιούνται για την παρασκευή ενός πιάτου χυλού περιλαμβάνουν το ρύζι, το σιτάρι, το κριθάρι, το καλαμπόκι, το τριτικάλε και το φαγόπυρο.

## Προέλευση
Ιστορικά, ο χυλός ήταν βασική τροφή σε πολλές περιοχές του κόσμου, συμπεριλαμβανομένης της Ευρώπης και της Αφρικής. Ο χυλός αποτελεί βασικό φαγητό σε πολλά μέρη του κόσμου. Το πιάτο συνδέεται παραδοσιακά με τη Σκωτία, ίσως επειδή η βρώμη καλλιεργείται με μεγαλύτερη επιτυχία σε ελαφρώς ορεινά εδάφη. Το 1775, ο δρ. Σάμιουελ Τζόνσον έγραψε ότι η βρώμη ήταν "σιτηρό το οποίο δίνεται στα άλογα στην Αγγλία, αλλά στη Σκωτία στηρίζει το λαό". Η βρώμη εισήχθη στην Σκωτία γύρω στο 600 μ.Χ., ωστόσο έχουν βρεθεί ίχνη χυλού από κριθάρι στις εξώτερες Εβρίδες, τα οποία χρονολογούνται περίπου 2.500 χρόνια πριν.

## Συμβατικές χρήσεις
Όντας πρωινό, ο χυλός χρησιμοποιείται σε πολλούς πολιτισμούς ως σνακ. Τρώγεται συχνά και από αθλητές.

## Παραπομπές


## Εξωτερικοί σύνδεσμοι
* 
* 

Κατηγορία:Δημητριακά
Κατηγορία:Λήμματα που περιέχουν κείμενο στα ολλανδικά
Κατηγορία:Τρόφιμα
Κατηγορία:Παγκόσμια κουζίνα
Κατηγορία:Τύποι φαγητού
Χρυσούλα Κατσαβριά-Σιωροπούλου

Η **Χρυσούλα Κατσαβριά-Σιωροπούλου** (13 Ιουνίου 1959, Ανάβρα) είναι Ελληνίδα πολιτικός. 

Στις βουλευτικές εκλογές του Ιανουαρίου του 2015 εξελέγη μέλος του Ελληνικού Κοινοβουλίου με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια Καρδίτσας. Επανεξελέγη στις εκλογές της 20ής Σεπτεμβρίου 2015.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Καρδίτσας
Τεχνητή Λίμνη Τσακίστρας

Η **Τεχνητή Λίμνη Τσακίστρας** είναι τεχνητή λίμνη στην Επαρχία Λευκωσίας στην Κύπρο. Το μεγαλύτερο μέρος της λίμνης βρίσκεται στη Τσακίστρα, ενώ μικρό μέρος της βρίσκεται εντός των διοικητικών ορίων της κοινότητας Κάμπος.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε φράγμα βαρύτητας, η κατασκευή του οποίου ολοκληρώθηκε το 2000. Την ίδια χρονιά λειτούργησε και η τεχνητή λίμνη.

Η Τεχνητή Λίμνη Τσακίστρας έχει χωρητικότητα 0,1 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Λιμνίτη. Η Τεχνητή Λίμνη Τσακίστρας κατασκευάστηκε για να εξυπηρετεί αρδευτικούς σκοπούς.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές

* 
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Λευκωσίας
Κατηγορία:Τεχνητές λίμνες της Κύπρου
Κατηγορία:Τσακίστρα
Κατηγορία:Κάμπος Λευκωσίας
Μοσταγκανέμ

Το **Μοσταγκανέμ** (βερβερικές γλώσσες: Mustɣanem, ) είναι πόλη λιμάνι και πρωτεύουσα της ομώνυμης επαρχίας, στα βορειοδυτικά της Αλγερίας. Η πόλη, η οποία ιδρύθηκε τον 11ο αιώνα, βρίσκεται στον κόλπο του Αρζέβ, στη Μεσόγειο Θάλασσα και είναι 72 χλμ. βορειοανατολικά του Οράν. Έχει 145.696 κατοίκους σύμφωνα με την απογραφή του 2008, από 130.288 το 1998, σημειώνοντας ετήσιο ρυθμό ανάπτυξης 1,15%. 

Η πόλη ιδρύθηκε τον 11ο αιώνα ως *Μουρουστάγκε,* αλλά έχει προέλευση από την Καρχηδονιακή και Ρωμαϊκή εποχή. Το 1516 καταλήφθηκε από τον Οθωμανό ναύαρχο Μπαρμπαρόσα και έγινε κέντρο για τους κουρσάρους της Μεσογείου Θάλασσας, καθώς και εμπορικό λιμάνι. Μέχρι το 1700 είχε βρεθεί υπό οθωμανική κυριαρχία και το 1833 η πόλη κατελήφθη από τη Γαλλία όπου δημιουργήθηκε στρατώνας. Από το 1962 είναι τμήμα της ανεξάρτητης Αλγερίας. 

## Ιστορία
Το Μοσταγκανέμ βρίσκεται στην τοποθεσία του αρχαίου καρχηδονιακού λιμένα του Μουρουστάγκα. Αφού έγινε τμήμα της Ρωμαϊκής Αυτοκρατορίας, σύμφωνα με ορισμένες πηγές, μετονομάστηκε επισήμως σε Καρτάναι κάτω από τον αυτοκράτορα Γαλλιηνό (253–268). Ωστόσο, σύμφωνα με σημαντικότερες πηγές, οι Καρτάναι αντιστοιχούν στη σύγχρονη πόλη Τενές, 50 χλμ. ανατολικά. Εν πάση περιπτώσει, το Μουρουστάγκα είναι το όνομα με το οποίο η πόλη ήταν γνωστή όταν έγινε χριστιανική επισκοπή και με την οποία αναφέρεται στην λίστα επισκοπικών εδρών της Καθολικής Εκκλησίας. 

Η πόλη κατακτήθηκε από τη δυναστεία των Αλμοραβιδών και έφτασε στο αποκορύφωμα της εξουσίας της υπό τον Γιουσούφ ιμπν Τασφίν (περ. 1061–1106). Το Μοσταγκανέμ πέρασε αργότερα στη δυναστεία των Ζαγιανιδών του Τλεμσέν και τη δυναστεία των Μαρινιδών του Φεζ. Τον 16ο αιώνα, η πόλη αντιστάθηκε σε ισπανική εισβολή και τέθηκε υπό την εξουσία του Οθωμανού Χαϊρεντίν Μπαρμπαρόσα. 

## Κλίμα
Το Μοσταγκανέμ έχει ψυχρό ημίξηρο κλίμα (Κλιματική ταξινόμηση Κέππεν *BSk*). Τον χειμώνα σημειώνονται περισσότερες βροχοπτώσεις από το καλοκαίρι. Η μέση ετήσια θερμοκρασία στην πόλη είναι 17,9 °C. Περίπου 347 χιλιοστά βροχόπτωσης πέφτουν ετησίως.

## Σύγχρονη πόλη
Η πόλη χωρίζεται σε δύο τμήματα από τον ποταμό Αΐν Σεφρά, με τη σύγχρονη πόλη στα νοτιοδυτικά, και την παλιά μουσουλμανική πόλη, Τιτζντίτ, στα βορειοανατολικά. Η περιοχή του λιμανιού και των ακτών βρίσκεται νοτιοδυτικά. Στις βιομηχανίες της πόλης περιλαμβάνονται η ζαχαρουργία και η χαρτοποιία, ενώ στα εδάφη γύρω της πόλης καλλιεργούνται σιτηρά, εσπεριδοειδή, αμπέλια και βαμβάκι.

## Γνωστοί κάτοικοι
* Μοχάμεντ Καντά, ζωγράφος
* Ουλντ Αμπντεραχμάν Αμπντελκαντέρ, θεατρικός συγγραφέας 
* Μοχάμεντ Σουίχ, σκηνοθέτης 
* Μουλάι Μπελχαμίσι, ιστορικός 
* Καντά Μετζεντέντ, στιχουργός 
* Αχμάντ αλ-Αλαουί, θρησκευτικός ηγέτης 
* Λουί Φρανσέ ντ'Εσπεραί, Γάλλος στρατηγός 
* Αλαίν-Ζυλιέν Ρυντεφουκώ, Γάλλος συγγραφέας και θεατρικός συγγραφέας 
* Ισάκ Μπελφοντίλ, ποδοσφαιριστής

## Παραπομπές


Κατηγορία:Πόλεις της Αλγερίας
Ματέι Γιούγκ

Ο **Ματέι Γιούγκ** (*Matej Jug*, γενν. 25 Σεπτεμβρίου 1980) είναι Σλοβένος διεθνής διαιτητής ποδοσφαίρου. 

## Σταδιοδρομία
Ο Γιούγκ έγινε διαιτητής της FIFA το 2007. Διαιτήτευσε στα προκριματικά του Παγκοσμίου Κυπέλλου του 2014 και του 2018 και στα προκριματικά του Ευρωπαϊκού Πρωταθλήματος του 2012, του 2016 και του 2020. 

Σε διασυλλογικό επίπεδο, έχει διαιτητεύσει σε αγώνες του Γιουρόπα Λιγκ και του Τσάμπιονς Λιγκ.

## Παραπομπές


## Εξωτερικοί σύνδεσμοι
* Προφίλ στο EU-Football.info 

Κατηγορία:Σλοβένοι διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές ΟΥΕΦΑ Τσάμπιονς Λιγκ
Λάζαρης

Το ελληνικό επώνυμο **Λάζαρης** μπορεί να αναφέρεται σε κάποιο από τα παρακάτω πρόσωπα:

* Απόστολος Λάζαρης (1921-2018): οικονομολόγος, πανεπιστημιακός και πολιτικός
* Βασίλης Λάζαρης (1930-2019): εκπαιδευτικός, ιστορικός και συγγραφέας
* Ηλίας Λάζαρης (1899-1962): δήμαρχος Πατρέων

Κατηγορία:Ελληνικά επώνυμα
Ισραηλινές βουλευτικές εκλογές Απριλίου 2019

Στις 9 Απριλίου 2019 πραγματοποιήθηκαν στο Ισραήλ πρόωρες **βουλευτικές εκλογές** για την εκλογή των 120 μελών της 21ης Κνεσέτ . Οι εκλογές έπρεπε να διεξαχθούν τον Νοέμβριο του 2019, αλλά διεξήχθησαν νωρίτερα έπειτα από διαμάχη μεταξύ των μελών της  κυβέρνησης σχετικά με νομοσχέδιο για την στρατιωτική υπηρεσία για τον υπερορθόδοξο πληθυσμό, καθώς και επικείμενες κατηγορίες διαφθοράς εναντίον του  πρωθυπουργού Μπενιαμίν Νετανιάχου . 

Το κόμμα Λικούντ του Νετανιάχου ισοφάρισε με την Κυανόλευκη Συμμαχία του Μπένι Γκαντς, με αμφότερους να κερδίζουν 35 έδρες. Η ισορροπία εξουσίας διατηρήθηκε από τα μικρότερα κόμματα, με τα δεξιά και τα θρησκευτικά κόμματα που προηγουμένως συμμετείχαν σε συνασπισμό με το Λικούντ, που θα επέτρεπαν στον Νετανιάχου να σχηματίσει την επόμενη κυβέρνηση. 

Λόγω της συνέχισης των διαφωνιών σχετικά με την εθνική υπηρεσία των υπερορθοδόξων, προκηρύχθηκαν πρόωρες εκλογές και πραγματοποιήθηκαν στις 17 Σεπτεμβρίου 2019. 

## Εκλογικό σύστημα
Οι 120 έδρες στην Κνέσετ εκλέγονται με αναλογική εκπροσώπηση κλειστού καταλόγου σε μία εθνική εκλογική περιφέρεια. Το εκλογικό όριο για τις εκλογές είναι 3,25%. Στις περισσότερες περιπτώσεις, αυτό συνεπάγεται ένα ελάχιστο 4 εδρών για ένα κόμμα, αλλά σε ορισμένες περιπτώσεις ένα κόμμα μπορεί να καταλήξει σε τρεις.  

Ενώ η ημέρα των εκλογών ήταν στις 9 Απριλίου 2019, οι κάλπες άνοιξαν στις πρεσβείες σε όλο τον κόσμο στις 28 Μαρτίου.  

## Αποτελέσματα

## Επακόλουθα
Ο αρχηγός της κυανόλευκης φατρίας Μπένι Γκαντς παραδέχτηκε τα αποτελέσματα των εκλογών, ανοίγοντας το δρόμο για τον πρωθυπουργό Μπενιαμίν Νετανιάχου να ξεκινήσει συνομιλίες με άλλα κόμματα για να σχηματίσουν κυβερνητικό συνασπισμό.  Στις 15 και 16 Απριλίου, οι ηγέτες όλων των κομμάτων που κέρδισαν έδρες στην Κνέσετ συναντήθηκαν με τον πρόεδρο Ρεουβέν Ριβλίν για να συστήσουν ένα ορισμένο πρόσωπο να σχηματίσει κυβέρνηση. Ο Νετανιάχου έλαβε συστάσεις από ηγέτες που αντιπροσωπεύουν 65 έδρες στην Κνέσετ, ενώ ο Γκάντς έλαβε συστάσεις από ηγέτες που εκπροσωπούσαν μόνο 45 έδρες στην Κνέσετ. Οι ηγέτες των δύο αραβικών κομμάτων, που αντιπροσωπεύουν 10 έδρες στην Κνέσετ, αρνήθηκαν να κάνουν οποιαδήποτε σύσταση. Με βάση τις συστάσεις που έλαβε, ο Ριβλίν όρισε τον Νετανιάχου να σχηματίσει τον επόμενο κυβερνητικό συνασπισμό.  Έπειτα από έναν μήνα διαπραγματεύσεων, η αποτυχία του Νετανιάχου να σχηματίσει κυβέρνηση οδήγησε την Κνέσετ με 74 ψήφους υπέρ έναντι 45 κατά, να διαλυθεί λίγο λίγο μετά τα μεσάνυχτα στις 29 Μαΐου 2019. Οι νέες εκλογές ορίστηκαν για τις 17 Σεπτεμβρίου 2019.  

## Παραπομπές


2019 Απριλιου
Ισραηλ
Αναττά

Στο Βουδισμό ο όρος **αναττά** (*anattā* στη γλώσσα Παλί, *anātman* στα σανσκριτικά) περιγράφει το δόγμα της ανυπαρξίας του εαυτού σύμφωνα με το οποίο δεν υπάρχει μόνιμος, αέναος και αμετάβλητος εαυτός, ψυχή ή ουσία των φαινομένων. Αποτελεί μία από τις εφτά ευεργετικές πεποιθήσεις και ένα από τα τρία χαρακτηριστικά της ύπαρξης μαζί με το *dukkha* (δεινά) και το *anicca* (παροδικότητα).

Η βουδιστική έννοια του αναττά ή ανάτμαν είναι μία από τις βασικές διαφορές μεταξύ Βουδισμού και Ινδουισμού, ο οποίος διδάσκει ότι το *άτμαν* (εαυτός, ψυχή) υπάρχει.

Κατηγορία:Βουδισμός
Κατηγορία:Εαυτός